Gran èxit de participació en la 14 edició del FRA
31/08/2008 20:06:00

# Gran èxit de participació en la 14 edició del FRA

*   31/08/2008 20:06:00
*   [Imprimir](#)
*   Compartir
*    https://www.alaquas.org/documento.asp?id\_do=10577

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10577%2F0&title=Ajuntament%20d%27Alaqu%C3%A0s.%20Premsa.Gran%20%C3%A8xit%20de%20participaci%C3%B3%20en%20la%2014%20edici%C3%B3%20del%20FRA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10577/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/10577/10577_Form_4.jpg)](https://www.alaquas.org/ficheros/documentos/2008/2/10577/10577_Form_10.jpg "<a href='https://www.alaquas.org/ficheros/documentos/2008/2/10577/10577_Form_10.jpg' target=_blank><i class='fa fa-external-link' aria-hidden='true'></i>.Gran èxit de participació en la 14 edició del FRA </a>")

Milers d'amants de la música presenciaren els concerts Lorena C, El Columpio Aasesino, We Are Standard, Ash, Decide i El Tío la Careta

Ahir es va celebrar l'edició 2008 del Festival Rock d'Alaquàs, un certamen que es repeteix cada any dins del marc de les Festes Majors d'Alaquàs i que arribava amb aquesta a l'edició número 14 en la seua història. L'espectacle s'ha celebrat enguany al parc de la Sequieta d'Alaquàs davant un públic entregat que va omplir el recinte de l'actuació i va ballar i escoltar la proposta artística oferida per l'Ajuntament d'Alaquàs de manera gratuïta, fidel a la filosofia que ha seguit des de la seua ceració.

Aquesta edició del FRA, concentrada enguany en una sola jornada, va començar més prompte que en edicions anteriors, al voltant de les 20:30 hores. Apunt estava de caure la nit quan els primers acords dels alaquasers Decide sonaren pels altaveus e inauguraven l'edició 2008 del FRA. Aquest grup junt amb El Tío la Careta eren l'aposta de l'Ajuntament per a aquest any, com a mostra de recolzament a la creació musical de la ciutat, i no defraudaren gens al seu públic, que va tindre ahir l'oportunitat de veure a les bandes d'Alaquàs en un gran escenari i en un festival d'envergadura. Després de Decide va ser el torn de El Tio la Careta, formació amb 11 integrants que va arrancar els primers balls a un públic que era cada vegada més abundant i que va respondre als sons mestissos i al ritme del grup dansant durant tota la seua actuació.

We Are Standard van demostrar perquè són uns dels grups espanyols amb més repercussió a l'escena estrangera, amb una música propera al _tecno_ i una constant apel·lació de moviment cap un públic que escoltava amb atenció les noves cançons que la banda de Bilbao publicarà al novembre en un disc homònim.   

Després dels primers tres concerts la foscor de la nit es va fer absoluta i quan El Columpio Asesino va fer acte de presència l'efecte de les llums i el so ja es podia gaudir en la seua plenitud. El grup de Pamplona presentava els temes que integren "La gallina", el seu últim disc, editat aquest any, i amb la seua peculiar formació encapçalada per un bateria vocalista va firmar un concert potent e ingeniós que els seus fans i el públic en general van saber apreciar corejant les lletres de les cançons durant tota l'actuació, arribant així a un dels moments més frenètics de tota la nit.

Els nord irlandesos Ash estigueren a l'altura de les expectatives i aconseguiren moments d'autèntica bogeria amb hits indiscutibles d'aquesta banda que porta 17 anys de gires i concerts arreu del món i que té una ingent legió de fans. 

Quan pareixia que era ja impossible aconseguir una resposta més intensa del públic d'Alaquàs, va aparèixer Lorena C acompanyada pel seu grup. La cantant _electropop_ va ser especialment irreverent i provocadora, al temps que demostrava que la fama que està acumulant en els darrers mesos està més que justificada. La cançó "Piensa gay", amb la qual va obtindre una 6a posició  al concurs Salvemos Eurovisión tancava les actuacions del FRA 08 fins l'any que ve i donava pas a un dels periodistes musicals més importants dels últims 30 anys, Jesús Ordovás, aquesta vegada als plats de la mesa de punxar, el qual donà un fidel repàs als cartells de les 13 edicions anteriors del festival posant les cançons més significatives de tots els grups que han passat per Alaquàs any rere any i posant la guinda al festival fins a l'edició de l'any que ve.